Cher

Cher [šeer] (sünninimi Cherilyn Sarkisian, alates 1979. aastast Cherilyn Sarkisian LaPiere Bono Allman; armeenia keeles Չերիլյն Սարկիսիան; sündinud 20. mail 1946 El Centros California osariigis Ameerika Ühendriikides) on ameerika pop- ja rokklauljatar, filminäitleja ja -režissöör. Ta on võitnud parima naisosatäitja Oscari (filmis "Kuutõbised"), Emmy, 3 Kuldgloobust ja muid auhindu. Ta on soololauljana müünud üle 100 miljoni plaadi üle kogu maailma (lisaks sellele 40 miljonit duetina Sonny & Cher), mis teeb temast ühe edukaima muusiku läbi aegade.

Päritolu
Cheri isa John Sarkisian oli armeenlasest veoautojuht, kellel oli narkootikumi- ja hasartmängusõltuvus. Cheri ema Georgia Holt (sünninimega Jackie Jean Crouch) on Ameerika laulja-laulukirjutaja, näitleja ja modell, kes on päritolult iirlane, inglane, sakslane ja tšerokii. 

Kui Cher oli väike, oli isa harva kodus. Ta lahutas Cheri emast, kui laps oli kümme kuud vana. Hiljem ta vanemad abiellusid ja lahutasid veel kaks korda. 

1993. aastal võttis Cher osa humanitaarabitöödest Armeenias, toimetades sõjast räsitud piirkonda toiduaineid ja meditsiinivahendeid.

Nimi
1979. aastal muutis ta oma täisnimeks Cherilyn Sarkisian LaPiere Bono Allman, lühidalt lihtsalt Cher. Teda on aastate jooksul tuntud ka kui Cheryl LaPiere, Cher Bono ja Cherilyn Sarkisian La Piere Bono Allman.

Vaata ka
Armeenia diasporaa

Viited

Välislingid 
Cheri ametlik koduleht (inglise keeles)

Cher
Cher
Cher
Cher